– «Ялан сәскәләре» тигән шиғырыма Салауат Низаметдинов йыр яҙғас, минең үҙемде ялан сәскәләре тип йөрөтә башланылар. Күгәрсен районынан бер шағирә апаһының сәләмен еткерҙе: «Нисек ул минең яҙмышымды яҙа икән, минең хистәремде, тойғоларҙы ул ҡайҙан белә икән?» – тип һорай икән ул. Һинең яҙғаның ана шулай уҡыусы күңелендә ауаздашлыҡ таба икән, тимәк, һүҙең маҡсатына барып еткән, тигән һүҙ. Был ижадсы өсөн бик ҙур бәхет.